**NÁJOMNÁ ZMLUVA č. 42-2017**

**o nájme nebytového priestoru**

**uzatvorená v zmysle zákona č. 116/1990 Zb. o nájme a podnájme nebytových priestorov**

**podľa neskorších predpisov**

**Prenajímateľ: Mesto Žilina,** so sídlom: MsÚ,Námestie obetí komunizmu1**,** 011 31 Žilina

identifikačné číslo: 00321796,

konajúci prostredníctvom správcu***:***

**Základná škola, V. Javorku 32, 010 01 Žilina**

v jeho mene konajúci **RNDr. Čellárová Jana,**

riaditeľka školy

identifikačné číslo: 37812904

(ďalej tiež len ako „**prenajímateľ“**)

a

**Nájomca:** **Centrum voľného času,** so sídlom: Kuzmányho 105, Žilina,

identifikačné číslo: 37810961,

v jeho mene konajúci: **Mgr. Mariana Bohačiaková,** riaditeľka (ďalej tiež len ako „**nájomca“**)

**Článok 1**

**Predmet a účel zmluvy**

1. Prenajímateľ je na základe zákona č. 138/1991 Zb. o majetku obcí a zriaďovacej listiny č. OŠKOL/I/11/2002 zo dňa 1.7.2002 správcom nehnuteľnosti – **Športová hala na Ul. V. Javorku** , na pozemku parc. č. 6544/1, ktorá je zapísaná v katastri nehnuteľností, vedenom Správou katastra v Žiline na liste vlastníctva č. 1100 pre Mesto Žilina, kat. územie Žilina, v prospech vlastníka Mesto Žilina.
2. Touto zmluvou prenajímateľ prenecháva nájomcovi do užívania nehnuteľnosť uvedenú v predchádzajúcom odseku (ďalej len „predmet nájmu“).
3. Účelom nájmu podľa tejto zmluvy je športové využitie.

**Článok 2**

**Doba nájmu**

Nájom sa uzatvára na dobu určitú: 9.1.2017 do 30.6.2017 v tieto dni:

pondelok od 13.30 hod do 22.00 hod t.j. 8,5 hod/deň - ŠH

utorok od 14.30 hod do 22.00 hod t.j. 7,5 hod/deň - ŠH

streda od 16.30 hod do 22.00 hod t.j. 5,5 hod/deň - ŠH

štvrtok od 14.30 hod do 22.00 hod t.j. 7,5 hod/deň - ŠH

piatok od 13.30 hod do 22.00 hod t.j. 8,5 hod/deň - ŠH

**Článok 3**

**Nájomné**

Nehnuteľnosť **– Športová hala pri ZŠ** sa dáva do nájmu ***bezplatne*** v zmysle uznesenia č.74/2015 zo dňa 20.4.2015 o bezodplatnom poskytovaní výkonov medzi rozpočtovými organizáciami.

**Článok 4**

**Osobitné dojednania**

(1) Nájomca sa zaväzuje užívať predmet nájmu len na dohodnutý účel riadnym

spôsobom, chrániť ho pred poškodením a zničením a nezasahovať do nehnuteľnosti vlastníka.

(2) Nájomca nie je oprávnený vykonať zmeny na predmete nájmu bez písomného

súhlasu prenajímateľa a bez písomného súhlasu prenajímateľa nemá nárok na náhradu takto vynaložených nákladov.

(3) Nájomca nie je oprávnený prenechať predmet nájmu do podnájmu bez písomného

súhlasu prenajímateľa.

(4) Nájomca sa zaväzuje dodržiavať bezpečnostné a požiarno-poplachové smernice

prenajímateľa.

(5) V prípade poškodenia užívanej nehnuteľnosti, alebo jej zariadenia sa nájomca zaväzuje na vlastné náklady ju uviesť do pôvodného stavu, to isté platí aj pri znečistení uvedených nehnuteľností.

**Článok 5**

**Zmluvná pokuta**

.

(1) Ak nedôjde k vyprataniu predmetu nájmu po ukončení nájmu v zmysle ustanove-

nia článku 6 ods. 5 tejto zmluvy, je nájomca povinný uhradiť prenajímateľovi zmluvnú poku-tu vo výške 1000 €.

(2) Zaplatením zmluvnej pokuty nie je dotknutý nárok na náhradu škody.

(3) Zmluvná pokuta je splatná do 15 – tich dní odo dňa porušenia povinnosti, ktoré zakladá nárok na zmluvnú pokutu.

**Článok 6**

**Ukončenie nájmu**

1. Nájom sa končí písomnou dohodou nájomcu a prenajímateľa, písomnou výpove-

ďou, uplynutím doby, na ktorú bol dojednaný alebo odstúpením od zmluvy. Zmluvu môže vypovedať ktorákoľvek zmluvná strana aj bez udania dôvodu.

(2) Prenajímateľ je oprávnený od zmluvy odstúpiť, ak nájomca porušuje ustanovenia tejto zmluvy.

(3) Pri ukončení nájmu výpoveďou sa nájom skončí uplynutím 2-mesačnej výpoved-

nej lehoty, ktorá začína plynúť dňom doručenia výpovede druhej zmluvnej strane.

(4) Nájomca sa zaväzuje dňom skončenia nájmu vrátiť prenajímateľovi prenajatý

predmet nájmu v stave, zodpovedajúcom dojednanému spôsobu užívania, s prihliadnutím na bežné opotrebovanie a na vlastné náklady ho vypratať.

(5) Zmluvné strany sa dohodli, že ak nedôjde k vyprataniu predmetu nájmu po ukončení nájmu, prenajímateľ je oprávnený a nájomca to v plnom rozsahu berie na vedomie a súhlasí s tým, že prenajímateľ môže vypratať predmet nájmu aj sám na náklady nájomcu.

**Článok 7**

**Záverečné ustanovenia**

(1) Táto zmluva sa môže meniť len vzájomne odsúhlasenými písomnými dodatkami.

(2) Táto zmluva nadobúda platnosť dňom podpisu oboma zmluvnými stranami

a účinnosť dňa 2.1.2017.

(3) Nájomca prehlasuje, že sa oboznámil so stavom predmetu nájmu.

(4) Doručením akýchkoľvek písomností na základe tejto zmluvy alebo v súvislosti s touto zmluvou sa rozumie doručenie písomnosti doporučene poštou s doručenkou, doručenie kuriérom alebo osobné doručenie príslušnej zmluvnej strane. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať alebo, v ktorý márne uplynie najmenej desaťdňová úložná doba pre vyzdvihnutie si zásielky na pošte, doručovanej poštou zmluvnej strane, alebo v ktorý je na zásielke doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu. Pre potreby doručovania prostredníctvom pošty sa použijú adresy zmluvných strán uvedené pri identifikačných údajoch zmluvných strán v úvode tejto zmluvy, ibaže odosielajúcej zmluvnej strane adresát písomnosti oznámil novú adresu trvalého pobytu, sídla, prípadne inú adresu určenú na doručovanie písomností; v takomto prípade je pre doručovanie rozhodujúca nová adresa riadne oznámená zmluvnej strane pred odosielaním písomnosti.

(5) Táto zmluva bola vyhotovená v troch obsahovo rovnakých vyhotoveniach, z ktorých prenajímateľ preberá dve a nájomca jedno vyhotovenie.

(6) Zmluvné strany vyhlasujú, že túto zmluvu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu zmluvu podpisujú.

(7) Táto zmluva nadobúda účinnosť dňom nasledujúcim po dni zverejnenia podľa § 47

a Občianskeho zákonníka.

V Žiline, dňa 2.1.2017

Za prenajímateľa: Za nájomcu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_